**Martijn** estas nederlanda asocio de la pedofilia aktivismo, la plej grava kaj longedaŭra el tiu speco en Eŭropo kaj la plej multenombra en la mondo post NAMBLA. Ĝis 1994 ĝi apartenis al la Internacia Asocio de Lesbaninoj kaj Gejoj.

Ideologio
---------

Martijn defendis la eblecon reciproka konsento kaj plezuro en seksrilatoj inter plenkreskuloj kaj infanoj aŭ adoleskantoj kaj neis, kiel baza premiso, ke ĉi tiuj estas nocaj por la neplenaĝuloj, kontraŭ tio, kion ĝi konsideris kiel "dogmo" sen scienca fundamento. El ĉi tiu vidpunkto, la asocio petis la socian akcepton de pedofilio kaj de seksrilatoj inter plenkreskuloj kaj neplenaĝuloj.

Martijn proponis etikan kodon bazita sur kvar reguloj, kiujn oni devus konsideri en ĉiuj interagadoj kun neplenaĝuloj:

* **Konsento** kaj de la infano kaj de la plenkreskulo.
* **Aperteco** al la gepatroj de la infano.
* **Libereco** por la infano retiriĝi de la rilato en iu ajn momento.
* **Harmonio** kun la disvolviĝo de la infano.

Ĉi tiu tipo de rilatoj devus okazi, laŭ Martijn, en "libera kaj humana" socio, kie estus malpermesite "perforton, trudado kaj dominado en la rilatoj" kaj kie regus "honesteco, spirita sincereco, plezuro kaj amo". La franca filozofo Roger-Pol Droit asertis, ke la filozofio de Martijn estis tre proksima al la doktrinoj de la seksa revolucio: libereco por ami, kontraŭ la aŭtoritato.

Malgraŭ ĝia defendo de pederastiaj rilatoj, la asocio malkonsilis ian ajn kontraŭleĝan agon ĉi-rilate, interalie por protekti la neplenaĝulojn kontraŭ la negativajn sekvojn kiu havus sur ilin ebla jura interveno. Ĝia deklaro tiusence estis malambigua: "La asocio Martijn konsilas ĉiujn respekti la leĝon".

Historio
--------

La originala ideo krei apog-grupon por pedofiloj estis disvolvita ĉe la komenco de malliberigita pedofilo nomita Theo. Jam el la malliberejo, ĉi tiu komencis eldoni la revuon *Martijn*, ellaborita de tri amikoj en la urbo Hoogeveen. En novembro 1982 Martijn oficiale registriĝis kiel asocio en la Nederlanda Komerca Ĉambro, alprenante la nomon de la revuo *Martijn*.

En 1986 *Martijn* ŝanĝis ĝian nomon al *OK magazine*, pro "Ouderen-Kinderen" (Plenkreskuloj-Infanoj), kun la volo komenci adresi sin al la pedofiloj ĝenerale, ne nur al la tiuj samseksemaj, kiel ĝi estis farinta ĝis tiam.

En 1994, post obteni konsultiĝan statuson ĉe Unuiĝintaj Nacioj, la Internacia Asocio de Lesbaninoj kaj Gejoj, urĝita de la Usona Senato, elpelis la pedofiliajn asociojn aparteniĝintaj al ĝi ekde ĝia komenco, inter ili Martijn.

Post la alveno de interreto la retloko de la asocio iĝis la ĉefa platformo por la disvastiĝo de ĝia idearo. Krom intervjuojn, aktualaĵojn kaj aliajn informojn rilatantajn al pedofilio, la retloko enhavis cifericigitan arkivon de pedofiliaj revuoj kiaj *Pan: A Magazine About Boy-Love*, *NAMBLA Bulletin*, *Koinos* aŭ *Kalos*, inter aliaj. Ĝi ankaŭ enhavis forumon kiu en aŭgusto 2009 sukcesis havi po 186 registritajn membrojn.

En 2012, kvankam ĝiaj aktivaĵoj ĉiam restis en la valida leĝo, la tribunalo de Assen mallegalizis la asocion Martijn. La prokurorejo argumentis, ke "[la] aktivaĵoj kaj ideoj de la asocio estas kontraŭaj al la publika ordono kaj la moralo". Marthijn Uittenboogaard, eksa membro de la direkcia konsilo de Martijn, deklaris ke tiu estis "nigra tago por la parollibereco kaj la jur-ŝtato". La asocio tuj malfondiĝis kaj ĝia retloko estis malfermita. La 2an de aprilo 2013 la malpermeso estis nuligita de la tribunalo de Leeuwarden, post ol la asocio prezentis apelacion. La tribunalo fundamentis sian decidon sur la rajto al libereco de asociado kaj sur la fakto, ke la aktivaĵoj de Martijn ne povas esti konsideritaj kiel kontraŭleĝaj.

En la 18a de aprilo de 2014 la suverena kortumo de Nederlando, t.e. la plej alta juĝa ofico en la lando, nuligis la decidon de la tribunalo kaj deklaris finan malpermeson de la asocio. La juĝistoj deklaris ke, kvankam en demokratia socio malpermeso de iu libera asocio de civitanoj estas ĝenerale neakceptebla kaj nur eblas kiel escepto, ĉi-okaze tia malpermeso estas ĝustigebla.

### *OK Magazine*

*OK Magazine* estis la oficiala revuo de Martijn. Publikigita ekde 1982, ĝi estis la plej longedaŭra pedofilia revuoj le revista post la *NAMBLA Bulletin* de NAMBLA.

Kun zorga printado kaj ĉirkaŭ 40 paĝoj, ĉiu numero enhavis artikolojn pri aktualaĵoj riltantaj al pedofilio, intervjuojn, eseojn, rakontojn, poemojn, libro-recenzojn, leteroj de la legantoj, illustraĵojn kaj utilajn adresojn. Ĝi ankaŭ ekhavis laŭleĝajn kaj kvalitajn fotografiojn pri infanoj kaj adoleskantoj, precipe viraj, en malmulta vesto aŭ nudaj.

Ĝia kutima eldono estis po 500 ekzempleroj kaj ĝia periodeco, kvankam komence dumonata, iĝis iom neregula ekde 1994. Ĝi estis poŝte sendita al ĉirkaŭ 200 membroj de Martijn kaj ankaŭ povis esti akirita en limigita nombro da librejoj. Kvankam publikigita en la nederlanda, ĝi havigis tradukojn en la anglan de la plej gravaj artikoloj laŭpete de la fremdaj membroj.

Referencoj
----------

1. ↑  Droit, Roger-Pol. "De la subversion par la sexualité à la reconnaissance des droits de l'enfant" (france). *Le Monde*, 2001-03-01.
2. ↑  Carpentier, Philippe. "Du côté des revues" (france). *L'Espoir*. CRIES, n-ro 26 (julio-aŭgusto 1986).
3. ↑   Smith, Bonnie. The Oxford Encyclopedia of Women in World History. Vol. I. Oksfordo: Oxford University Press, 2008, p. 602, ISBN 0-19-514890-8.
4. ↑  Documentos sobre pornografía infantil en internet (hispane). Instituto Interamericano del Niño, la Niña y Adolescentes.
5. ↑  Rechter verbiedt pedoclub Martijn (nederlande). Volkskrant.nl, 2012-06-27.
6. 1 2  Illegale vereniging moet 'activiteiten' staken (nederlande). *BNR*, 2012-06-27.
7. ↑  Hof verwerpt verbod pedovereniging (nederlande). NOS.
8. ↑  Hoge Raad: vereniging Martijn definitief verboden en ontbonden (nederlande). NRC.
9. ↑  Niederlande: Oberstes Gericht verbietet Pädophilenverein (germane). ORF.
10. ↑  "Abonneer u eens op een tijdschrift voor pedofielen Arkivigite je 2014-04-21 per la retarkivo Wayback Machine" (nederlande). *Nieuswblad.be*, aprilo 2005.
11. ↑  "We voeren een eenzame strijd Arkivigite je 2014-04-21 per la retarkivo Wayback Machine" (nederlande). *Nieuswblad.be*, aprilo 2005.

Vidu ankaŭ
----------



|  |  |
| --- | --- |
| Portala ikono | Portalo pri GLAT |

* Ad van den Berg
* Listo de organizaĵoj de la pedofilia aktivismo
* Partio de Karitato, Libereco kaj Diverseco
* Pedofilia movado

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| v • d • rPedofilio |
| --- |
| Historio | Pederastio en Afriko • Pederastio en Antikva Grekio |
| Sociaj aspektoj kajopono al pedofilio | Aĝodiferenco en seksaj rilatoj • Cenzuro de pedofilio • Maksim Marcinkeviĉ • Polemiko de Rind k.a. |
| Leĝaj aspektoj | Aĝo de konsento por seksaj rilatoj • Diferenco inter pedofilio kaj pederastio • Francaj peticioj kontraŭ la aĝo de konsento • R. k. Sharpe |
| Pedofilia movado | Ad van den Berg • Beth Kelly • Bill Andriette • *Dana Pedofilia Asocio* • David Thorstad • Edward Brongersma • Frits Bernard • *Groupe de Recherche pour une Enfance Différente* • Ipce • John Henry Mackay • Joseph Doucé • *Krumme 13* • Lindsay Ashford • Listo de organizaĵoj de la pedofilia aktivismo • *Martijn* • *North American Man/Boy Love Association* • *Paedophile Information Exchange* • Partio de la Karitato, la Libereco kaj la Diverseco • Pedofilia movado en Francio • Pedofilia movado en Nederlando • Rüdiger Lautmann • Tom O'Carroll • Tony Duvert |
| Libroj | *Confession sexuelle d'un anonyme russe* • *Costa Brava* • *Dédé* • *Delictes d'amor* • *Émile perverti* • *Harmful to Minors* • *Josefine Mutzenbacher* • *La morto en Venecio* • *Le Bon Sexe illustré* • *L’Enfant au masculin* • *Les Moins de seize ans* • *Lolita* • *Michael Jackson’s Dangerous Liaisons* • *Paedophilia : The Radical Case* • *Paidikion* • *Paysage de fantaisie* • *Quand mourut Jonathan* • *Raval: Del amor a los niños* • *Understanding and addressing adult sexual attraction to children* |
| Filmoj | *Are All Men Pedophiles?* • *Capturing the Friedmans* • *Chicken Hawk: Men Who Love Boys* • *De nens* • *La morto en Venecio* • *L.I.E.* • *Lolita (filmo de 1962)* • *Voor een verloren soldaat* |
| Vidu ankaŭ | Baĉabazio • B4U-ACT • *Destroyer* • *Erotika sceno* • Gérard Marot • Infana pornografio • Infana seksa misuzo • Infana sekseco • *International Journal of Greek Love* • *La Loi de la pudeur* • Lolikono • *Lolita* • *Paedo Alert News* • *Paidika: The Journal of Paedophilia* • Pederastio • Pedobear • Pedofilia gazetaro • Pedofilio en literaturo • Ŝotakono • Theo Sandfort • *Virtuous Pedophiles* • Warren-pokalo |

 |